Écéng

Écéng, Monochoria vaginalis nyaéta tangkal (herba) anu hirupna di cai mangrupa hama/gulma pikeun paré di pasawahan. Écéng mibanda ngaran béda di unggal wewengkon, Urang Batak nyebut kana tangkal écéng Ikau lada atawa si korpuk ; urang Batawi menyebutna écéng padi; urang Sunda nyebutna  “écéng “ atawa écéng lembut; urang Jawa nyebutna  wéwéhan, wéwéyan, bĕngok; urang Bali menyebutnya wéwéhan, biah-biah; urang Lombok nyebutna mĕmadéng, mĕmaréng, urang Makassar nyebutna  balang-balang jeung urang Bugis nyebutna balĕmpalĕng. Di Minahasa ngarana  tumpĕng. 1987. Tumbuhan Berguna Indonesia I: 515. Badan Litbang Kehutanan, Departemen Kehutanan. Jakarta. (versi berbahasa Belanda -1922- I: 464 

Pedaran
Écéng mimiti ditaluntik di Sakrameto dina taun 1948. Tangkal écéng anu mimiti kapanggih  kembangna bodas. ieu pamanggih, tuluy di laporkeun ka Glend Country dina taun 1954, conto pepelakan anu dikumpulkeun  di RES dina taun 1966. Taun 1970-an conto tangkal écéng di awétkeun (Herbarium). Tangkal écéng anu séjéna mibanda kembang ganola kapanggih dina taun 1983 ogé satuluyna dikumpulkeun di RES. mimitinamah écéng kembang biru di golongkeun kana  Heteranthera limosa. Dina taun 1991 écéng kembang ganola séjén kapanggih deui di Kabupatén Butte, ogé satuluyna dikumpulkeun deui  di  RES anu engkena dikatagorikeun kana  Heteranthera rotundifolia. Écéng di golongkeun kana Monochoria dina taun 2000an saméméhna geus kapanggih deui tangkal écéng di Sakrameto.

Ciri mandiri

Tangkal/Herba jangkungna kurang leuwih 5-50 cm, hirupna nahun sakapeung ngan sausum, tangkalna ngalingkung mangrupa dapuran . Écéng mibanda beuti rimpang ukurana pondok tina tangkal (batang semu); sedengkeun bagéan anu katempo panjang sabenerna éta lain tangkalna tapi palapah dauna jeung gagang daun. Akarna kasebut akar serabut, kelir akarna bodas jeung gampang pisan dirabut .

Daun ngan hiji, tungtung rata, gagang daun leuir, ngéntép dina roset; wujud dauna aya nu lonyod, semu buleud, buleud endog malahan sakapeung aya anu méh buleud, ukuran daun kurang leuwih, 2-12,5 × 0,2–10 cm; tungtung daun méncos, ari puhuna rada buleud jiga meunang neukteuk, daun anu déwasa wujudna jiga jantung, beulah sisina rada buleud. Kelirna héjo ngagurilap jeung tulang daun semu bengkung..
kembang mangrupa ranggeuyan bunga tandan dina saranggeuy aya 3-25 kembang napel dina gagang kembang/cupat, tuluy ngeluk ka handap di mana geus mangkak ligar. Kembangna mibanda kelir ganaria semu paul, panjangna kurang leuwih  11-15 mm, di mana geus ligar tungtung kembangna lingkup deui tuluy muringkel, henteu murag. Benang sari aya  6, panjangna béda-béda, anu lima pendék jeung pendul kemabang kelirna konéng, ari anu hijina deui leuwih gedé jeung pendulna semu biru.

Buah wujudna lonyod, cangkang buah aya tilu bagéan dina mangsana geus kolot ieu cangkang buah bakal meleték beulah kusorangan anu antukna siki anu aya di jero ngaracleng kaluar murag ka  cai tuluy ngerelep kana luhureun leutak atawa palid kabawa ku cai. Siki Écéng anu murag ku lantaran kakeueum, nya lila kalilaan bakan melentis bijil akar tur sirungan, ka dituna mangrupa tangkal Écéng anayar. kitu saterusna Écéng bisa ngarekahan. siki gedéna 1 mm. (Eds.). 1987. Weeds of Rice in Indonesia. Balai Pustaka, Jakarta. p. 488-9 (illust.)

Tempat hirup
Écéng utamana mindeng kapanggih dina taneuh leutak saperti rawa jeung sawah anu caian ..Sakapeung ogé  kapanggih dina kamalir, sisi balong, leutak, sisi susukan anu taneuha baseuh.Écéng teubisa hirup dina taneuh garing, mangsa datang usum halodo anu ngabalukarkeun sawah jeung rawa gararing, écéng henteu bisa hirup. engké tempona datang usum hujan dinamangsa taneuh geus jemlek deui eceng jaradi deui tina siki anu marurag ka cai saméméhna. Tuluy éta siki bijil akar jeung sirungan, tuluy hirup neupika jadi écéng  déwasa. Di Jawa, écéng hirup dina dataran  0-1.550 m dpl.

Asalmuasal
Écéng asalna ti wewengkon Asia, di Indonésia  mah méh di sakabéh tempat bisa manggihan tangkal écéng. Écéng ogé bisa kapanggih di nagara saperti  Iran, Vietnam, Taiwan, China, Korea, Jepang, Filipina, Malaysia jeung Australia kalér . Di unggal nagara ngaran écéng mibanda ngaran séwang-séwangan, urang Bangladesh nyebut tangkal écéng  Panee kachu; Kamboja: Chrach; Jepang: Konagi, Korea: Mooldalgebi, Nepal: Piralay, Malaysia: Chacha layar, keladi agas, kelayar; Filipina: Biga-bigaan, gabi-gabi; Taiwan: Ya-she-tsau, Thailand: Ka-kiad, Phak-khait; Vietnam: Rac mác lá thon.

Hama
Dina jumlah anu kawilang loba, écéng bisa waé ngaganggu kana bebenangan panén tatanén patani paré. Lantaran écéng bisa jadi  gulma ieu kaayaan sakapeung disanghareupan ku patani di nagara  Filipina, Malaysia jeung Korea. Écéng anu hirup disawah bisa ngaruksak kasuburan paré alatan parébut nutrisi anu aya dina taneuh   Sagigireun ti éta akar écéng bisa waé ngaganggu kana akar paré henteu bisa nyeceb kana leutak anu leuwih jero tangtu ieu bakal ngabarobahkeun kana akar paré pikeun nyokot nutrisi tina taneuh   Panalungtikan di  Filipina geus meré kacindekan, umpamana aya  366 tangkal dina  1 méter pasagi bisa ngurangan hasil panén paré nepi ka  35%. Nyinglarkeun tangkal écéng  bisa maké cara dirabutan anu katelah ngarambét atawa maké (ubarkimia) pikeun ngabasami / (herbisida).

Manfaat

Sagigireun écéng ngaganggu kana tatanén ku lantaran jadi hama/gulma, écéng bisa waé dimangpaatkeun pikeun nyubadanan kabutuh sapopoé. Nyaéta daun écéng bisa waé diolah pikeun nyieun urab, lalab, jeung parab ingon-ingon  utamana éntog jeung kalkum 1750. Herbarium Amboinense: plurimas conplectens arbores, frutices, ... Pars VI: 178, Tab. 75 Fig. 1. Amstelaedami :apud Franciscum Changuion, Hermannum Uttwerf. MDCCL.)  di Makassar jaman baheula écéng dimangpaatkeun pikeun sayur jeung lalab, di Bogor mah écéng leutik dimangpaatkeun pikeu kadaharan téh lamun geus di seupan heula saméméhna. Daun écéng mibanda kandungan serat anu alus pikeun padaharan.

Mangpaat séjéna nyaéta akarna bisa dipaké pikeun ngubaran nyeuri mag lambung, ati, eungap jeung nyeuri huntu; dauna ogé bisa dipaké pikeun ubar galingging/ demam. Ekstrak écéng-écéng geus ditalungtik anu hasilnya dipikanyaho bisa ngalawan hama keong mas (Pomaceae canaliculata L.) anu mindeng ngaruksak kana pepelakan paré di sawah 2014. Uji toksisitas ekstrak eceng-eceng (Monochoria vaginalis) sebagai moluskisida nabati terhadap mortalitas keong mas (Pomaceae canaliculata L.) Skripsi pada Program Studi Pertanian Universitas Negeri Jember. (tidak diterbitkan). Batang wewehan yang dikeringkan dapat dimanfaatkan untuk membuat berbagai macam kerajinan tangan.

 Dicutat tina

Tutumbu kaluar
 ITIS: Monochoria vaginalis (Burm.f.) C.Presl
 USDA Plants Profile: Monochoria vaginalis
 Pacific Island Ecosystems at Risk: Monochoria vaginalis 
 FAO: Monochoria vaginalis
 Flora of North America: Monochoria vaginalis
 Jepson Manual Treatment
 Photo gallery

Kategori:Gulma
Kategori:Sayuran
Kategori:Ubar
Kategori:Pontederiaceae
Kategori:Lalab
Kategori:Tutuwuhan
Kategori:Tutuwuhan tropis
Kategori:Tutuwuhan Cai